**Ministru kabineta rīkojuma projekta „Grozījumi Ministru kabineta 2014.gada 2.jūlija rīkojumā Nr.322 „Par ārkārtējās situācijas izsludināšanu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 32.panta pirmā daļa un likuma „Par ārkārtējo situāciju un izņēmuma stāvokli” 5.panta trešā daļa un 6.panta pirmās daļas 2.punkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā nepieciešamību efektīvi apkarot Āfrikas cūku mēri (turpmāk – ĀCM), ar Ministru kabineta 2014.gada 2.jūlija rīkojumu Nr.322 „Par ārkārtējās situācijas izsludināšanu” (turpmāk – rīkojums Nr.322) izsludināta ārkārtējā situācija no 2014.gada 2.jūlija līdz 2014.gada 1.oktobrim astoņos novados Latgales novados.Ņemot vērā ĀCM izplatību arī Vidzemē, Ministru kabinets 2014.gada 22.jūlija sēdē nolēma paplašināt ārkārtējās situācijas teritoriju, nosakot to gandrīz gar visu Latvijas robežu ar Igauniju un Krieviju vēl 19 novados un divu novadu atsevišķos pagastos, kā arī ietverot visus Ludzas un Rēzeknes novada pagastus.**Tā kā 2014.gada 7.augustā tika saņemti laboratorisko izmeklējumu rezultāti, kas apstiprināja ĀCM vīrusu divām no četrām atrastajām beigtajām mežacūkām Madonas novada Ļaudonas pagastā,** Ministru kabinets 2014.gada 12.augusta sēdē paplašināja ĀCM ārkārtējās situācijas teritoriju, to papildus nosakot 21 novadā, piecu novadu atsevišķos pagastos un četrās pilsētās.Laikā no 2014.gada 26.jūnija līdz 15.septembrim ĀCM vīruss apstiprināts 90 mežacūkām (Latgalē – 65, Vidzemē – 25) un 66 mājas cūkām 30 piemājas saimniecībās (Latgalē – 24, Vidzemē – 6) un 1 cūku fermā Latgalē. Iznīcinātas 521 mājas cūka (Latgalē – 412, Vidzemē – 109). No šī gada 29.augusta nav apstiprināti jauni ĀCM saslimšanas gadījumi mājas cūkām, tomēr **arvien ĀCM vīruss tiek konstatēts mežacūkām – no 9.septembra līdz 15.septembrim saņemtie laboratorisko analīžu rezultāti apstiprinājuši ĀCM vīrusu 7 mežacūkām Ziemeļvidzemes pusē.**Eiropas Komisija 2014.gada 31.jūlijā ir pieņēmusi Īstenošanas lēmumu 2014/513/ES, ar ko Īstenošanas lēmuma 2014/178/ES pielikumu groza attiecībā uz Lietuvas, Latvijas un Igaunijas apgabaliem, uz kuriem attiecas ierobežojumi saistībā ar Āfrikas cūku mēri, kas nosaka dzīvu cūku un to produktu pārvietošanas ierobežojumus no noteiktām administratīvajām teritorijām (turpmāk – Lēmums 2014/178/ES). Ar Lēmumu 2014/178/ES ierobežojumi noteikti uz laiku līdz 2017.gada 31.decembrim.2014.gada 12.septembrī Briselē, Pastāvīgās komitejas sēdē Eiropas Savienības dalībvalstis atbalstīja Komisijas Īstenošanas lēmuma par dzīvnieku veselības kontroles pasākumiem saistībā ar Āfrikas cūku mēri dažās dalībvalstīs, un ar ko atceļ Komisijas Īstenošanas lēmumu 2014/178/ES, pieņemšanu, kas nosaka, ka ierobežojumu termiņš tiek pagarināts līdz 2018.gada 31.decembrim.Ņemot vērā nepieciešamību Pārtikas un veterinārajam dienestam turpināt ĀCM apkarošanas un turpmākas izplatīšanās ierobežošanas pasākumu veikšanu, iesaistot valsts iestādes – Valsts policiju, Valsts meža dienestu, Lauku atbalsta dienestu, Valsts vides dienestu, Valsts ugunsdzēsības un glābšanas dienestu, Valsts robežsardzi – un to teritoriju pašvaldības, kurās konstatēti cūku saslimšanas gadījumi ar ĀCM un noteikti ierobežojumi, pamatojoties uz likuma „Par ārkārtējo situāciju un izņēmuma stāvokli” 5.panta trešo daļu, nepieciešams pagarināt izsludināto ārkārtējo situāciju līdz 2015.gada 1.janvārim.Ar Komisijas 2014.gada 28.augusta Īstenošanas lēmumu 2014/637/ES tika grozītas Lēmuma 2014/178/ES pielikumā noteiktās riska zonas, paplašinot teritoriju Latvijā, kurā noteikti dzīvu cūku, cūkgaļas un to produktu pārvietošanas ierobežojumi.2014.gada 12.septembrī pieņemtais Komisijas Īstenošanas lēmums Latvijas administratīvo teritoriju uzskaitījumu, kurās noteikti ierobežojumi, negroza. Tāpēc ir nepieciešams attiecīgi grozīt rīkojumu Nr.322 un noteikt ārkārtējo situāciju papildus vēl 17 novados un visā Ogres novadā un Jaunjelgavas novadā. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekta tiesiskais regulējums attiecas uz visām personām, kas dzīvo un uzturas teritorijā, kurā ir izsludināta ārkārtējā situācija, īpaši uz cūku sugas dzīvnieku īpašniekiem un turētājiem. Rīkojuma projekta tiesiskais regulējums attiecas uz ierobežotu valsts teritoriju, kurā ir izsludināta ārkārtējā situācija. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums maina līdzšinējo administratīvo procedūru, jo nosaka īpašu tiesisko režīmu pēc ārkārtējās situācijas izsludināšanas noteiktā Latvijas teritorijā. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

*Anotācijas III, IV, V un VI sadaļa – projekts šīs jomas neskar.*

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests, Valsts policija, Valsts meža dienests, Lauku atbalsta dienests, Valsts vides dienests, Valsts ugunsdzēsības un glābšanas dienests, Valsts robežsardze un to teritoriju pašvaldības, kurās noteikta ārkārtējā situācija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

 Zemkopības ministrs J.Dūklavs

19.09.2014. 12:34

714

L.Gurecka

67027063, Linda.Gurecka@zm.gov.lv